38 iseggasen-a, amzun yiwen wass ! Gar yiccer d weksum, gar tinimar d nnmara, gar uxeddim yezgan yal ass d wussan n wesgunfu, seg 1977 ara ass-a, nesuffeɣ-d 8 n tedlisin teẓram-tent, d wayen nniḍen, d wayen ur d-neffiɣ ara, ahat ad d-yeffeɣ yiwen wass ! 8 tedlisin di tmura irebḥen, tidak yearran ccan, tidak yesbbuccuɛen wid yearun, 8 tedlisin drus ! Di Tmurtnneɣ, anida imḍebbren, imgemmnen ur gen azal i wid yearun, ladɣa ma s Teqbaylit, 8 tedlisin aṭas, aṭas ! Tazitla-nni, les ambitions, tazitla akk nekmes di temẓi-nneɣ, cwiṭ cwiṭ tefutes. Cfiɣ asmi lliɣ d anelmad, aseggas 1974, ikcem-d ɣer texxamt-iw yiwen werfiq-iw akken cwiṭ d la čiči, ur yeclig ara yakk di taluft-agi n tmeslayt, yufa-yi-d kerrḍeɣ cwiṭ lkaɣeḍ s tagi-nneɣ. Yenna-yi-d :  Acu kka, tkerrdeḍ daɣen ! Nniɣ-as, s umeɛlek :  Ur kerrḍeɣ ara, la heggiɣ iman-iw akken ad d-awiɣ le Prix Nobel ! mačči yumen-iyi ! D nniya n temẓi !